În ultima secvență video
am vorbit despre cuceririle lui Alexandru cel Mare,
despre modul în care a cucerit aproape tot teritoriul de pe hartă,
așa cum vedem chiar aici,
din Grecia până în Orientul Mijlociu,
din Persia până la granițele Indiei,
cucerind, de asemenea, Egiptul.
A avut o viață foarte scurtă,
iar după moartea sa, imperiul a fost divizat.
Dar, în aceeași perioadă, avem și alte centre de putere
în alte zone din jurul Mediteranei care iau avânt.
Este vorba, în special, de romani.
Roma a fost fondată cu sute de ani înainte de Alexandru cel Mare
și până atunci a cucerit din ce în ce mai multe zone
din Peninsula Italică de astăzi.
De asemenea, apare o putere în Cartagina
chiar aici, pe coasta nord-africană.
La început, Cartagina a fost o așezare feniciană.
Fenicienii sunt cunoscuți pentru alfabetul fonetic.
Fenicienii trăiau în Libanul și Siria de astăzi.
Erau negustori și s-au stabilit de-a lungul Mediteranei.
Cartagina și puterea sau civilizația sa
au avut o mare importanță la vremea aceea.
Când există două puteri în regiuni apropiate,
ele pot avea aceleași interese sau pot dori să cucerească aceeași zonă
sau se pot considera o amenințare, tinzând astfel să se lupte între ele.
Așa s-a întâmplat și cu Roma și Cartagina.
Iar războaiele dintre ele au fost numite Războaiele Punice
și au avut loc între 264 î.e.n.
și 146 î.e.n.
Avem Războaiele Punice.
Vom avea multe materiale despre Războaiele Punice,
dar acestea sunt războaiele la care a participat Hannibal,
cel care a dus elefanți peste Alpi pentru a ataca Roma.
Și vedem chiar aici pe axa noastră
Războaiele Punice dintre Cartagina și Roma.
Ca să fie mai clar,
această nuanță de mov de pe axa noastră
reprezintă Cartagina
și civilizația cartagineză...
îi putem spune puterea cartagineză.
Iar aceasta este Roma.
În cele din urmă, Roma învinge definitiv
și chiar distruge Cartagina, o șterge de pe fața pământului.
Și astfel Roma devine puterea dominantă
în zona Mediteranei, și după cum vom vedea în curând,
dincolo de Mediterana.
Roma este o republică în această perioadă.
Și când vorbim despre republică,
vorbim despre un tip de reprezentare,
deși nu este aceeași formă de reprezentare la care ne gândim astăzi.
Putem vorbi despre o formă de păstrare a drepturilor.
Din nou, nu chiar la ce ne gândim astăzi.
Dar în mijlocul secolului I î.e.n.,
apare un general roman de succes,
se poate să fi auzit de el, Iulius Cezar,
care a reușit să preia conducerea Romei,
care a reușit să fie dictatorul Romei.
Ajuns la putere, începe să pună capăt republicii
și face multe altele.
Începe să reorganizeze calendarul,
numește o lună după el, iulie,
apoi este asasinat, iar fiul său adoptiv, Augustus, preia puterea.
Iar Augustus este adesea considerat primul împărat adevărat al Romei,
acum că republica a luat sfârșit.
Și el primește o lună numită după el, august.
Aproximativ în aceeași perioadă, apare o altă figură importantă
și bineînțeles că Isus este o figură importantă în religie,
dar influențează și istoria.
Învățăturile sale sunt baza unei religii
care va avea consecințe importante
asupra istoriei și lumii.
Și chiar dacă avem această cronologie să-i spunem laică,
î.e.n., adică înaintea erei noastre, sau e.n. era noastră,
anul în care fac acum acest videoclip este 2016 e.n.
Acestea sunt variante laice ale unui calendar
care este, în principal, axat pe nașterea lui Isus
sau foarte aproape de nașterea lui Isus.
Î.e.n. ar fi î.Hr., înainte de Hristos.
E.n. ar fi d.Hr., după Hristos.
Iar Isus, este important de reținut, pentru că, uneori,
oamenii învață despre viața lui Isus
și se gândesc la Țara Sfântă
Nazaret, Ierusalim și orice altceva,
dar trebuie să știm că în acea perioadă,
Isus s-a născut, a crescut și a murit
în timpul Imperiul Roman.
Când s-a născut, nu era chiar 0 î.e.n.
sau mai bine spus anul 0
acum credem că a fost destul de aproape de 4 î.e.n. sau 4 e.n.
Deci s-a născut pe vremea domniei lui Augustus
și a murit pe vremea domniei lui Tiberius.
Deci unii dintre primii împărați romani.
Cu asta, avem prezentarea noastră generală
a civilizațiilor antice.
Iar în următoarele secvențe video
vom discuta mai de-aproape și mai mult despre fiecare subiect
pe care l-am menționat, iar aceste videoclipuri
vă oferă un cadru larg a ceea ce s-a întâmplat
în lume atât în materie de timp, cât și de spațiu.